A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2021/C 288/07)

Ez az értesítés a (EU) 2019/33 (1) felhatalmazáson alapuló bizottsági rendelet 17. cikke (5) bekezdésének megfelelően kerül közzétételre

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„BARDOLINO”

PDO-IT-A0436-AM03

Az értesítés időpontja: 2021.4.26.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Megjelölés és borok

LEÍRÁS:

a) Hozzáadásra kerülnek a termékleírás végén, az 1. – a termékleírás szerves részét képező – mellékletben szabályozott „Montebaldo”, „La Rocca” és „Sommacampagna” alterületek.

INDOKOLÁS:

a) az 1968-ban megalkotott „Bardolino” DOC esetében az a cél, hogy a mindennapi friss fogyasztásra szánt, és elsősorban a helyi és a közép-európai piacok igényeinek kielégítésére szolgáló hagyományosan könnyű vörösborok előállítása három meghatározott történelmi alterületről származó, elegánsabb, finomabb elemekkel rendelkező, hosszú ideig eltartható borokkal egészüljön ki, miközben az eredetmegjelölés jellemző stílusjegyei is megmaradnak. A cél a jelenlegi, nem differenciált termékleírás meghatározásainak javítása annak érdekében, hogy valós képet lehessen alkotni egy olyan bortípusról, amely több területi identitást képes kifejezni és jobban eltartható. Ez a célkitűzés a termőterület három alterületén hagyományosan elismert jellemzők kihasználásával érhető el, lehetővé téve az elegánsabb és hosszabb ideig eltartható vörösborok iránt érdeklődő új célpiacok meghódítását, ami egyúttal az ártartományt is kiszélesíti. Termékleírás: a módosítás a termékleírás 1. cikkét és az 1. mellékletet érinti. Egységes dokumentum: a módosítás az alterületek hozzáadásából áll a „Borok leírása”, a „Borkészítési eljárások” és a „Kapcsolat a földrajzi területtel” szakaszokhoz.

2. Szőlőfajták

LEÍRÁS:

a) a Corvina esetében a felső határérték 80 %-ról 95 %-ra emelkedik, míg a Rondinella esetében az alsó határérték 10 %-ról 5 %-ra csökken.

INDOKOLÁS:

a) A Corvina felső határértékének 95 %-ra történő emelése lehetővé teszi e szőlőfajta jobb felhasználhatóságát ott, ahol a területek erre különösen alkalmasak, különös tekintettel az alterületekre, ahogyan ezt az övezetek kialakítására vonatkozó tanulmány eredményei alapján kidolgozták – a tanulmány azt bizonyítja, hogy a Corvina az a szőlőfajta, amely alkalmazkodóképessége miatt általában megfelel a legmagasabb minőségi elvárásoknak, és egyúttal garantáltan megőrzi a bor jellemző tulajdonságait. Ily módon a javasolt, a fentiekben kifejtettek szerint az eredetmegjelöléssel érintett terület jellemzőit kihangsúlyozni kívánó módosítás elsődleges célja – amennyiben a feltételek lehetővé teszik és az övezeti besorolásnak is megfelel – Bardolino készítése vagy a két őshonos szőlőfajta, a Corvina (Corvinone) és a Rondinella keverékéből vagy az e szőlőfajtákból készült cuvée-ből, vagy pedig – olyan esetekben, amikor a terület jellemzőinek kihangsúlyozása érekében szükségesebb és helyénvalóbb – sokkal inkább kiszélesíteni a keverékhez vagy a cuvée-hez használható szőlőfajták skáláját, a hagyományos helyi borászati eljárások szerint. A Corvina 95 %-os használatának lehetővé tétele érdekében a Rondinella alsó határértéke 5 %-ra csökken. Termékleírás: a módosítás a termékleírás 2. cikkét érinti.

3. A szőlők termőterülete

LEÍRÁS:

A „Montebaldo”, a „La Rocca”, a Sommacampagna alterületen készülő borokhoz használt szőlők termőterülete.

INDOKOLÁS:

Mindhárom alterület esetében: a „Montebaldo”, a „La Rocca” és a „Sommacampagna” területeit a hagyományoknak és agronómiai alkalmasságuknak megfelelően, az övezeti besorolás eredményeit alapul véve határozták meg.

Termékleírás: a módosítás a termékleírás 1. cikkét és az 1. mellékletet érinti.

4. Szőlőtermesztési előírások

LEÍRÁS:

a) felülvizsgálásra kerülnek a termesztési módszerek;

b) a hektáronkénti hozam 12 tonnára csökken;

c) a szöveg négy bekezdéssel egészül ki, amelyek előírják, hogy a régió a védelmi konzorcium kérésére és a szakmai szervezetekkel folytatott konzultációt követően határozhat a szőlő különböző felhasználási módjairól/rendeltetéseiről, a szőlő hektáronkénti felhasználásának felső határáról, csökkentheti a megengedett szőlő- és borhozamot, és legfeljebb 20 %-kal növelheti a szüreti tartalékba juttatandó hektáronkénti maximális hozamot.

INDOKOLÁS:

a) E módosítás célja, hogy az egyoldalú pergolaművelés mellett lehetővé tegye a döntött falú pergolaművelést is. A terület talaj- és éghajlati jellemzői lehetővé teszik, hogy a termékleírás keretein belül jó minőségű szőlőt termeljenek, a fürtök szabályos érésével, még a Garda-tóra jellemző tipikus művelési mód esetén is.

b) Az elmúlt öt évben a Bardolino DOC borokat felügyelő védelmi konzorcium az árak stabilizálása és összeomlásának megakadályozása érdekében a piac szabályozására irányuló politikákat vezetett be. A szakmai szervezetek azzal, hogy a Bardolino DOC készítése kapcsán véleményt nyújtottak Veneto régiónak az egymást követő ötödik évben, azaz a 2016. évi betakarítás során alkalmazandó intézkedések elfogadásáról, egyúttal nyomatékosan sürgették a Bardolino borokat védő konzorciumot, hogy a jelenlegi termékleírások felülvizsgálata révén megfelelőbb intézkedéseket határozzon meg; ezekre a véleményekre hivatkozik a Veneto régió által 2016. szeptember 8-án kiadott rendelet. Az ágazat, az ágazat szakmai szervezetei és Veneto régió igényeire e javaslat ad pozitív választ a Doc bor hektáronkénti terméshozamának 13 tonnáról 12 tonnára történő csökkentésével. A hektáronkénti hozam csökkentése az eredetmegjelölés gazdasági és minőségi értékének növelése érdekében szükséges, és ugyanakkor a termelésnek a meglevő, immár teljesen felújított szőlőültetvények adottságaihoz való igazítását tükrözi. Az elemzés azt mutatja, hogy az elmúlt öt évben palackozott bor mennyisége többé-kevésbé változatlan, és hogy a piac csak a termelt bor egy részét képes felvenni, és ennek is csupán csekély hányadát értékesítik olyan áron, amely valószínűleg nyereséget termel a borkészítők számára és hozzájárul ahhoz, hogy ezeknek a boroknak a minőségét nemzeti és nemzetközi piacokon is elismerjék. A borkészítők ezért határozottan úgy döntöttek, hogy csökkentik a termelés Bardolino Doc borként forgalomba hozandó mennyiségét.

c) Részletesen meghatározásra kerülnek a szőlőtermesztésre vonatkozó, bizonyos meghatározott feltételek esetén alkalmazandó előírások. Termékleírás: a módosítás a termékleírás 4. cikkére vonatkozik. Egységes dokumentum: a módosítás a „Borkészítési eljárások” – „Maximális hozamok” című szakaszra vonatkozik.

5. Borkészítési előírások

LEÍRÁS:

a) A Bardolino Chiaretto Spumante esetében megszűnik a korlátozás, miszerint kizárólag a brut, extra száraz és száraz típusok forgalmazhatók.

b) Frissítésre kerül az a területet, ahol a „Bardolino Chiaretto Spumante” pezsgővé történő feldolgozását kell végezni.

c) A Bardolino Novello esetében a szénsavas kivonatolással feldolgozandó szőlők százalékos aránya 85 %-ról 100 %-ra emelkedik.

d) Korlátozásra kerül a különböző évjáratú borok házasítása a megfelelőségi igazolás iránti kérelem évét közvetlenül megelőző két évben vagy a rákövetkező évben készült borokkal.

e) A Bardolino és a Bardolino Classico borok esetében feltüntetésre kerül a kereskedelmi forgalomba hozatal időpontja, amely a szüretet követő év január 15. napjától érvényes.

f) A szöveg három bekezdéssel egészül ki, amelyek előírják, hogy a régió a védelmi konzorcium kérésére és a szakmai szervezetekkel folytatott konzultációt követően a tanúsítható bor tekintetében a termékleírásban meghatározottnál alacsonyabb felső határt állapíthat meg, így nagyobb mennyiséget tartva meg a fennmaradó szőlőből származó mustból és borból, amely a termelői egyesület kérésére tanúsítható.

INDOKOLÁS:

a) Ez a változtatás lehetővé teszi a Bardolino Chiaretto Spumante valamennyi, a hatályos jogszabályok által engedélyezett típusának a készítését, az édes típus kivételével, és ezáltal lehetőséget ad a termelőknek arra, hogy bármilyen típusú termék iránti keresletet ki tudjanak elégíteni. A Bardolino Chiaretto Spumante egy lágy textúrájú rozé pezsgő, a különböző változatok lágysága bizonyos évjáratokban jobban kifejeződik.

b) Ez a rendelkezés lehetővé teszi a pezsgőkészítés műveleteinek Veneto régió, valamint Mantova, Brescia és Trento megyék területén történő elvégzését.

c) A Bardolino Novello volt az első olasz újbor, amely megkapta a DOC minősítést (1987), és amelynek készítéséhez a helyi termelők kizárólag a szénsavas kivonatolás módszerét alkalmazzák. A Bardolino Novello előállítása során a szénsavas kivonatolás százalékos arányának növelése a minőség javítására irányul.

d) Az a korlátozás, amely a különböző évjáratú boroknak a kereskedelmi forgalomba bocsátás évét közvetlenül megelőző két évben vagy a rákövetkező évben készült borokkal való házasítására vonatkozik, lehetővé teszi, hogy a Bardolino OEM borok minden esetben megfeleljenek az eredetmegjelölésre hagyományosan jellemző frissességi és fogyaszthatósági paramétereknek.

e) A Bardolino és a Bardolino Classico borok esetében a január 15-e, mint a kereskedelmi forgalomba bocsátás legkorábbi időpontjának a bevezetése a minőség és a piaci értékek javítására irányul;

f) a szöveg jogszabályokkal való összehangolása. Termékleírás: a módosítás a termékleírás 5. cikkére vonatkozik. Egységes dokumentum: a módosítás a „Borkészítési eljárások” – „Különleges borászati eljárások” című szakaszra vonatkozik.

6. Fogyasztási jellemzők

LEÍRÁS:

a) aktualizálásra került a Bardolino Chiaretto és a Bardolino Chiaretto Classico színének leírása: „narancssárgába hajló világos rózsaszín”;

b) aktualizálásra kerültek a Bardolino Chiaretto Spumante habjának jellemzői: „finom és tartós”;

c) aktualizálásra került a Bardolino Chiaretto Spumante színének leírása: „narancssárgába hajló világos rózsaszín”;

d) aktualizálásra került a Bardolino Chiaretto Spumante illatának leírása: „illatos, gyümölcsös, ha a pezsgő charmat módszerrel készül; a palackban történő erjesztés finom zamata a hagyományos módszerrel történő pezsgőkészítés esetén;

e) aktualizálásra került a Bardolino Chiaretto Spumante ízének leírása: „a dosage zéró-tól a félszárazig (demi-sec) terjed, friss, zamatos, tartós”.

INDOKOLÁS:

a) A Bardolino Chiaretto típus színének részletes leírása érdekében tett kiegészítés

b) A hab egyedi jellemzőinek részletes leírása érdekében tett kiegészítés

c) A Bardolino Chiaretto Spumante típus színének részletes leírása érdekében tett kiegészítés

d) A „Bardolino Chiaretto Spumante” típus illatának részletes leírása érdekében tett kiegészítés az előállítási módszer kapcsán

e) A Bardolino Chiaretto Spumante típus cukortartalom által meghatározott ízének részletes leírása érdekében tett kiegészítés Termékleírás: a módosítás a termékleírás 6. cikkére vonatkozik. Egységes dokumentum: a módosítás „A borok leírása” szakaszt érinti.

7. Címkézés, jelölés és kiszerelés

LEÍRÁS:

a) A „Chiaretto” típus feltüntetése a címkén, mint „Chiaretto di Bardolino”

INDOKOLÁS:

A „Chiaretto di Bardolino” kifejezést a köznyelvben helyi szinten hagyományosan a történelmi, már a Garda-tó környéki eredetmegjelölések elismerése előtt „Chiaretto del Garda” néven ismert bor közvetlen megfelelőjeként használták. Az idő múlásával, és különösen az elmúlt öt évben, ugyanez a „Chiaretto di Bardolino” kifejezés országosan és nemzetközi szinten is fokozatosan a Bardolino Chiaretto leíró formájaként vált ismertté mind a sajtó, mind a piaci szereplők – vevők, vendéglők, nagyüzemi forgalmazók stb. – körében, oly mértékben, hogy a „Bardolino Chiaretto” kifejezés használata számos esetben lényegében szinte teljesen eltűnt mind a forgalmazók, vendéglők és nagyüzemi forgalmazók árlistáiból, mind a főbb ágazati útmutatókból, de az általános és szakmai sajtóból is, következésképpen a fogyasztók nagy tömegének köznyelvi beszédéből is. Valójában tehát lényeges eltérés van a címkén kötelezően feltüntetendő egyedi megnevezés (Bardolino Doc Chiaretto) és a piacon és a sajtóban immáron megszilárdult kifejezés (Chiaretto di Bardolino) között, ami komolyan veszélyeztetheti az ágazat kereskedelmi és forgalmazási lehetőségeit. Ezért merült fel annak a lehetősége, hogy a borkészítők javaslata a megnevezés vonatkozásában is a kereslet „tapasztalataihoz” legyen igazítva.

Termékleírás: a módosítás a termékleírás 7. cikkére vonatkozik.

8. Csomagolás

LEÍRÁS:

a) A borok csomagolására vonatkozó szabályok automatikus kiigazítása.

INDOKOLÁS:

a) A forgalomba hozatalra szánt és nagyrészt egy éven belül fogyasztásra kerülő „Bardolino” DOC borok túlnyomó többségét jellemző különleges frissesség megköveteli a hatályos jogszabályok által időről időre engedélyezett technológiai innovációk időben történő alkalmazását, a piaci igények azonnali kielégítése és a külföldi versenytársak megfelelő kezelése érdekében: az ágazat ezért kifejezetten arra törekszik, hogy a borok csomagolása kapcsán esetlegesen bevezetésre kerülő új jogszabályokat automatikusan el lehessen fogadni, különösen ami az úgynevezett „bag-in-box” csomagolást illeti, amelyet a hatályos jogszabályi korlátok miatt jelenleg nem lehet elfogadni a Chiaretto típusra vonatkozóan, annak ellenére, hogy az ily módon csomagolt rozé OEM borok iránti nemzetközi kereslet folyamatosan és erőteljesen növekszik: a Bardolino Doc esetében ez a jogszabályi korlátozás jelenleg jelentős kereskedelmi réshez vezet a főbb külföldi versenytársakkal szemben; A borkészítők ezért biztosítani kívánják a feltételeket ahhoz, hogy azonnal léphessenek, amint a jogszabályok jövőbeni módosításai lehetővé teszik a „bag-in-box” csomagolás használatát a Chiaretto típus esetében is. Termékleírás: a módosítás a termékleírás 8. cikkére vonatkozik.

EGYSÉGES DOKUMENTUM

1. A termék elnevezése

Bardolino

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. Pezsgő

5. Minőségi pezsgő

4. A bor(ok) leírása

1. Bardolino

RÖVID SZÖVEGES LEÍRÁS

— színe: olykor meggypirosba hajló rubinvörös, amely idővel gránátszínűvé alakul,

— illata: jellegzetes, boros,

— íze: száraz, testes, harmonikus,

— térfogatszázalékban kifejezett minimális összes alkoholtartalom: 10,50 térfogatszázalék,

— minimális cukormentes kivonat: 17,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

2. Bardolino Classico

RÖVID SZÖVEGES LEÍRÁS

— színe: olykor meggypirosba hajló rubinvörös, amely idővel gránátszínűvé alakul,

— illata: jellegzetes, boros,

— íze: száraz, testes, harmonikus,

— térfogatszázalékban kifejezett minimális összes alkoholtartalom: 10,50 térfogatszázalék,

— minimális cukormentes kivonat: 17,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

3. Bardolino Chiaretto

RÖVID SZÖVEGES LEÍRÁS

— színe: világos rózsaszín, a narancssárgába hajló árnyalatig,

— illata: jellegzetes, gyümölcsös, finom,

— íze: ízletes, harmonikus,

— minimális összes alkoholtartalom: 10,50 térfogatszázalék,

— minimális cukormentes kivonat: 16,0 g/l,

— maradékcukor-tartalom: legfeljebb 9 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

4. Bardolino Chiaretto Classico

RÖVID SZÖVEGES LEÍRÁS

— színe: világos rózsaszín, a narancssárgába hajló árnyalatig,

— illata: jellegzetes, gyümölcsös, finom,

— íze: ízletes, harmonikus,

— minimális összes alkoholtartalom: 10,50 térfogatszázalék,

— minimális cukormentes kivonat: 16,0 g/l,

— maradékcukor-tartalom: legfeljebb 9 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

5. Bardolino Chiaretto Spumante

RÖVID SZÖVEGES LEÍRÁS

— hab: finom és tartós,

— színe: világos rózsaszín, a narancssárgába hajló árnyalatig,

— illata: illatos, gyümölcsös a kohós eljárással történő pezsgőkészítés során; a palackban történő erjesztés finom zamata a hagyományos módszerrel történő pezsgőkészítés esetén,

— íze: a dosage zéró-tól a demi-sec-ig, friss, zamatos, tartós,

— minimális összes alkoholtartalom: 10,50 térfogatszázalék,

— minimális cukormentes kivonat: 17,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

6. Bardolino Novello

RÖVID SZÖVEGES LEÍRÁS

— színe: halvány rubinvörös,

— illata: jellegzetesen intenzív gyümölcsös,

— íze: száraz, lágy, testes, enyhén savanykás, néha enyhén élénk,

— minimális összes alkoholtartalom: 11,00 térfogatszázalék,

— minimális cukormentes kivonat: 17,0 g/l,

— maradékcukor-tartalom: legfeljebb: 10,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

7. Bardolino Classico Novello

RÖVID SZÖVEGES LEÍRÁS

— színe: halvány rubinvörös,

— illata: jellegzetesen intenzív gyümölcsös,

— íze: száraz, lágy, testes, enyhén savanykás, néha enyhén élénk,

— minimális összes alkoholtartalom: 11,00 térfogatszázalék,

— minimális cukormentes kivonat: 17,0 g/l,

— maradékcukor-tartalom: legfeljebb: 10,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

8. Bardolino „Montebaldo” alterület

RÖVID SZÖVEGES LEÍRÁS

— színe: világos és élénk rubinvörös,

— illata: apró gyümölcsökre, fűszerekre jellemző frissesség, időnként füves és virágos felhangokkal,

— íze: száraz, finom, testes, harmonikus,

— minimális összes alkoholtartalom: 11,00 térfogatszázalék,

— minimális cukormentes kivonat: 20,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

9. Bardolino alterület „La Rocca”

RÖVID SZÖVEGES LEÍRÁS

— színe: világos és élénk rubinvörös,

— illata: apró gyümölcsökre, fűszerekre jellemző frissesség, időnként füves és virágos felhangokkal,

— íze: száraz, finom, testes, harmonikus,

— minimális összes alkoholtartalom: 11,00 térfogatszázalék,

— minimális cukormentes kivonat: 20,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

10. Bardolino „Sommacampagna” alterület

RÖVID SZÖVEGES LEÍRÁS

— színe: világos és élénk rubinvörös,

— illata: apró gyümölcsökre, fűszerekre jellemző frissesség, időnként füves és virágos felhangokkal,

— íze: száraz, finom, testes, harmonikus,

— minimális összes alkoholtartalom: 11,00 térfogatszázalék,

— minimális cukormentes kivonat: 20,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

—

Minimális tényleges alkoholtartalom (térfogatszázalék):

—

Minimális összes savtartalom:

4,5 gramm/liter borkősavban kifejezve

Maximális illósavtartalom (milliekvivalens/liter):

—

Maximális összes kén-dioxid-tartalom (milligramm/liter):

—

5. Borkészítési eljárások

5.1. Különleges borászati eljárások

1. Vino novello (újbor)

Különleges borászati eljárás

Az újbort a szőlő termesztési évében december 31-ig palackozni kell, feltéve, hogy 100 %-ban szénsavas kivonatolással készül.

5.2. Maximális hozamok

1. Bardolino, Bardolino Classico, Bardolino Chiaretto, Bardolino Chiaretto Classico, Bardolino Chiaretto Spumente 12 000 kilogramm szőlő hektáronként

2. Bardolino Novello, Bardolino Classico Novello 12 000 kilogramm szőlő hektáronként

3. Bardolino Montebaldo, Bardolino La Rocca, Bardolino Sommacampagna 10 000 kilogramm szőlő hektáronként

6. Körülhatárolt földrajzi terület

A „Bardolino” ellenőrzött eredetmegjelöléssel ellátott borok előállításához használt szőlők termőterülete a következő települések területeinek egészét vagy valamely részét foglalja magában: Bardolino, Garda, Lazise, Affi, Costermano, Cavaion Veronese, Torri del Benaco, Caprino Veronese, Rivoli Veronese, Pastrengo, Bussolengo, Sona, Sommacampagna, Castelnuovo del Garda, Peschiera del Garda, Valeggio sul Mincio. A „Montebaldo” alterületről származó borok előállításához használt szőlők termőterülete Affi, Cavaion Veronese, Costermano sul Garda és Rivoli Veronese települések területeit foglalja magában a „Bardolino” DOC termékleírása 3. cikkének a) pontjában meghatározott területen belül.

A „La Rocca” alterületről származó borok előállításához használt szőlők termőterülete Bardolino, Castelnuovo del Garda, Garda, Lazise, Peschera del Garda és Torri del Benaco települések területeit foglalja magában, a „Bardolino” DOC termékleírása 3. cikkének a) pontjában meghatározott területen belül.

A „Sommacampagna” alterületről származó borok előállításához felhasznált szőlők termőterülete 9

Bussolengo, Pastrengo, Sommacampagna, Sona és Valeggio sul Mincio települések területeit foglalja magában, a „Bardolino” DOC termékleírása 3. cikkének a) pontjában meghatározott területen belül.

7. Fontosabb borszőlőfajták

Corvina N. - Cruina

Corvinone N.

Molinara N.

Rondinella N.

8. A kapcsolat(ok) leírása

8.1. „Bardolino” – Bor, 1. kategória

a) A földrajzi terület sajátosságai

Természeti tényezők

A „Bardolino” eredetmegjelöléssel ellátott borok a Garda-tó keleti partján található, a területet formáló – és koncentrikus, a tó medencéje felé néző, rendkívül változatos talajú, de túlnyomórészt kavicsos kiemelkedéseket és mélyedéseket hagyó – gleccserek alkotta morénás dombvidéken készülnek. Tél végén a talaj gyorsan felmelegszik, lehetővé téve a rügyek korai fejlődését és a vegetációs időszakaszok szabályos lefolyását, ami előfeltétele a szőlőfürtök és hajtások optimális fejlődésének és érésének még a legnehezebb években is.

Az éghajlat mediterrán, meleg, de nem fülledt nyarakkal és enyhe telekkel; alakulására hatással van a tó víztömege, északon pedig a Baldo hegy és az Adige völgye.

A területen belül elkülönül egy klasszikus, régebbi hagyományokkal rendelkező, a tó közelében elhelyezkedő, saját éghajlati és környezeti jellegzetességekkel bíró vidék. Ezenkívül a földrajzi, talajtani és éghajlati tényezők három alterületet alakítottak ki, amelyek: a Baldo hegy melletti területet; a Garda-tó partvidéke, a La Rocca néven ismert dombsággal; a Sommacampagna körüli déli lefutású dombvidék.

Történelmi és emberi tényezők

A bronzkori és római kori leletek, a szőlőfürtök ábrázolása a középkori templomokban, a szőlőültetvények adásvételi szerződései, valamint híres ókori szerzők írásai tanúskodnak a hosszú ideje megszakítás nélkül tartó szőlőtermesztési és borkészítési hagyományról a termőterületen.

A XIX. században a helyi borok közül a vörösbor esetében a „Bardolino”, a rozé esetében pedig a „Chiaretto” megnevezést kezdték el használni. Ezenfelül a XIX. században három alterületet is meghatároztak: 1837-ben Bernardino Angelini mezőgazdasági megfigyelő a „Caprino, Bardolino és Villafranca körzetekben” zajló szüretet írta le, míg Giovanni Battista Perez egy 1900-ban megjelent szövegben azt mutatta be, hogy a XIX. század kezdete óta az „értékbecslésre jogosult” szakértők hogyan határozták meg az akkoriban „Valle di Caprino” vagy „Montebaldo körzet”, „Bardolino körzet” és „Colli Morenici Meridinali” (a Sommacampagna jelenlegi környéke) néven ismert alterületekről származó borok árait.

Ami a „Chiaretto”-t illeti, a hagyomány úgy tartja, hogy formuláját 1896-ban a Garda-tónál Pompeo Molmenti velencei szenátor dolgozta ki, aki Franciaországban megtanulta, hogyan kell vörös szőlőből fehér bort készíteni: 1970-ben Zeffiro Bocci azt írta, hogy „a Benacóval szomszédos veronai szőlőültetvényeken mindig határozott, karakteres Chiaretto del Gardát készítettek”.

Emberi tényezők

A „Bardolino” eredetmegjelöléssel rendelkező borok termelőinek képességei elsősorban az őshonos Corvina Veronese és Rondinella fajták sajátos jellemzőinek, gyümölcsös és fűszeres ízvilágának, a borok frissességének és zamatosságának kifejezésében nyilvánulnak meg.

A „Chiaretto” esetében a termelők hagyományosan vagy külön szüretelik a szőlőt (korai szüret), vagy a „salasso” technikát (lefejtés) alkalmazzák „Bardolino” készítésére alkalmas mustokon. A borkészítők mindkét esetben nagy figyelmet fordítanak arra, hogy megőrizzék a rozé borok egyik legfontosabb tulajdonságát jelentő szín integritását. A „Chiaretto” sajátos tulajdonságaiból kiindulva a termőterületen a spumante változat előállítási technikáját is finomították.

8.2. „Bardolino” – Bor, 1. kategória

b) A termék sajátosságai

A „Bardolino” és a „Chiaretto” alapvető jellemzőit a frissesség, a kis gyümölcsök és a fűszerek illata adja, továbbá az, hogy az ételekkel könnyebben párosítható kellemes, fiatalosan karakteres, jellegzetes sós ízjegyekkel rendelkező borfajta, amelyet a XIX. század végi és XX. század eleji szerzők már bemutattak írásaikban.

A „Bardolino” élénk rubinvörös színű bor, gyümölcsös illattal és elegáns fűszeres felhanggal. Íze száraz, puha, kiegyensúlyozott, friss, fogyasztása rendkívül kellemes.

A „Chiaretto” jellegzetes fényes világos rózsaszínű; a szagláskor és ízleléskor érzett aromák apró gyümölcsökre és fűszerekre emlékeztetnek; egy másik különlegessége a páratlan frissesség.

c) A környezet és a termék közötti okozati összefüggés

A „Bardolino” és a „Chiaretto” szőlő optimális érésének alapját a földterületek kedvező fekvése, a Garda-tó enyhe és szellős éghajlata, a visszafogott nyári esőzések és a célzott szőlőgazdálkodás képezik. A tó felől érkező enyhe légáramlatoknak is köszönhetően a területen megfelelő a nappali és az éjszakai hőmérsékletek közötti eltérés, ami kedvez a fenolos érésnek és a határozott gyümölcsös jegyeknek. Ezenkívül a morénás jellegű talajok szerkezete és kémiai összetétele jellegzetes zamatosságot és fiatalos frissességet kölcsönöz a boroknak, ami megkülönbözteti őket a szomszédos területekről származó hasonló boroktól.

A közös jellemzésben néhány sajátságos területi tényező lehetővé teszi olyan különleges aromajegyek elfogadását, mint például az ibolya a kavicsos és homokos talajok esetén, a cseresznye az átlagosan melegebb nyári éghajlattal rendelkező déli területen, valamint a fűszeres jegyek és a nagyobb savtartalom a Baldo hegy gerincével szomszédos sziklás talajú területeken és az Adige völgyében.

8.3. 4. Kategória: „Pezsgő” és 5. kategória: „Minőségi pezsgő”

a) A földrajzi terület sajátosságai

Természeti tényezők

A „Bardolino” eredetmegjelölés és különösen annak „Chiaretto” típusa hagyományosan a pezsgő készítését jelöli, amely egyaránt történhet palackban vagy autoklávban történő másodlagos erjesztéssel. A „Chiaretto Spumante” előállítása szorosan kapcsolódik a földrajzi terület földrajzi sajátosságaihoz, a talaj és az éghajlat által meghatározott frissességgel és ízjellemzőkkel.

A termőterület a Garda-tó keleti, a területet formáló – és koncentrikus, a tó medencéje felé néző, rendkívül változatos, ásványi sókban gazdag talajú, de túlnyomórészt kavicsos kiemelkedéseket és mélyedéseket hagyó – gleccserek alkotta morénás dombvidéken található. Az éghajlat alakulására hatással van a Garda-tó víztömege, de a Baldo hegy és az Adige folyó völgye is. Általánosságban elmondható, hogy a térséget meleg, de nem fülledt nyarak és enyhe telek jellemzik, ezért „mediterrán” éghajlatúnak minősül. Mindez biztosítja a talaj gyors felmelegedését a tél végén, lehetővé téve a rügyek korai fejlődését és a vegetációs időszakaszok szabályos lefolyását.

Történelmi és emberi tényezők

A bronzkori és római kori régészeti leletek, a szőlőfürtök ábrázolása a középkori templomokban, a szőlőültetvények adásvételi szerződései, valamint ókori szerzők írásai tanúskodnak a hosszú ideje megszakítás nélkül tartó szőlőtermesztési és borkészítési hagyományról a területen.

A helyi hagyomány úgy tartja, hogy a „Chiaretto” bor előállításához szükséges formulát 1896-ban a Garda-tónál Pompeo Molmenti velencei szenátor dolgozta ki, aki Franciaországban megtanulta, hogyan kell vörös szőlőből fehér bort készíteni: 1970-ben Zeffiro Bocci azt írta, hogy „a Benacóval szomszédos veronai szőlőültetvényeken mindig határozott, karakteres Chiaretto del Gardát készítettek”.

A helyi borok modern kori története 1968-ban kezdődött a „Bardolino” oltalom alatt álló eredetmegjelölés létrejöttével, amely a „Chiaretto” Spumante fajtát is magában foglalja.

Emberi tényezők

Az eredetmegjelöléssel érintett borok termelőinek képessége az őshonos Corvina Veronese és Rondinella fajták sajátos jellemzőinek és a természetes környezettel való kapcsolatuknak a kifejezésében nyilvánulnak meg; a termelők tapasztalata lehetővé teszi, hogy megállapítsák, mikor tekinthető ideálisnak a szőlő érési foka az előállítani borhoz, a „Chiaretto Spumante” esetében is. A termelők az éghajlati viszonyok alakulásához és a piaci igényekhez igazítva finomítottak a szőlőszüretelési és feldolgozási kapacitásaikat; a „Chiaretto” előállításához – és különösen a pezsgő változathoz – használt szőlőfajtákat korábban szüretelik.

A borkészítők nagy figyelmet fordítanak a rozé borok egyik kiemelkedő tulajdonságát jelentő szín integritására, a terület hagyományos szőlőfajtáira jellemző kis erdei gyümölcsös érzetek hangsúlyozására, valamint a borok jelentős frissességére.

8.4. 4. Kategória: „Pezsgő” és 5. kategória: „Minőségi pezsgő”

b) A termék sajátosságai

A „Chiaretto”-t a szőlő „rózsaszín” állapotában, azaz a héj minimális áztatásával készítik: ez adja a jellegzetes fényes rózsaszín színét. A „Chiaretto” Spumante változata a termékleírásban meghatározott feltételeknek megfelelő mustok vagy borok felhasználásával, a palackban történő másodlagos erjedés hagyományos technikái (az úgynevezett „metodo classico”, azaz klasszikus módszer) vagy az autoklávban történő másodlagos erjedés (az úgynevezett „Charmat” vagy „Martinotti” módszerek) szerinti természetes erjesztési módszerek alkalmazásával készül.

A „Chiaretto Spumante” illata apró erdei gyümölcsökre emlékeztet, amihez nagyon finom fűszeres érzet társul. Ízleléskor lédús apró piros gyümölcsök érzetét kelti, jóleső fiatalos frissességgel kombinálva. Könnyedsége, gyümölcsössége, fűszeressége és frissessége miatt a „Chiaretto Spumante” rendkívüli jól párosítható mind a hagyományos helyi konyhával, mind a modern vagy nemzetközi konyhával.

c) A környezet és a termék közötti ok-okozati összefüggés

A földterületek kedvező fekvése, a származási terület morénás talajainak szerkezete és kémiai összetétele, a Garda-tó enyhe és szellős éghajlata, a mérsékelt nyári esőzések és a célzott szőlőgazdálkodás képezik a „Chiaretto Spumante” készítésére szánt mustokhoz és borokhoz felhasznált szőlők optimális érésének alapját.

Eltérő szerkezetükből és kémiai összetételükből adódóan a morénás talajok jellegzetes ízt és sótartalmat, valamint az ilyen típusú borokban ideális frissességet, fiatalságot és élénkséget kölcsönöznek a pezsgőknek, megkülönböztetve őket a szomszédos területekről származó hasonló boroktól, és jellegzetességüknél fogva előtérbe helyezve őket. Ezenkívül a tó felől érkező enyhe légáramlatoknak is köszönhetően a területen megfelelő a nappali és az éjszakai hőmérsékletek közötti eltérés, ami kedvez a fenolos érésnek és a határozott gyümölcsös jegyeknek.

9. További alapvető feltételek (csomagolás, címkézés, egyéb követelmények)

—

A termékleíráshoz vezető link:

https://www.politicheagricole.it/flex/cm/pages/ServeBLOB.php/L/IT/IDPagina/16809

(1) HL L 9., 2019.1.11., 2. o.